b"\n_START_ARTICLE_\nC\xc3\xa9cile de France\n_START_SECTION_\nBakgrunn, barn og ungdom\n_START_PARAGRAPH_\nHun ble f\xc3\xb8dt i Andenne, en liten by n\xc3\xa6r Namur. Hun var siden i barndommen litenskapelig interessert i teater og medvirket for f\xc3\xb8rste gang i stykket 1000 ans dans les arbres, hvor hun spilte hovedrollen i Lou i en alder av 11 \xc3\xa5r. Som 15-\xc3\xa5rig begynte hun \xc3\xa5 ta skuespillerkurs hos Jean Michel Brother, for hvem hun spilte i stykket SC35C i 2001.\n_START_SECTION_\nUtdannelse\n_START_PARAGRAPH_\nHun forlot Belgia i en alder av 17 for \xc3\xa5 komme til Paris, der hun studerte art dramatique i to \xc3\xa5r ved Jean Paul Denizo og den engelske instrukt\xc3\xb8r instrukt\xc3\xb8rassistenten Peter Brook, mens hun arbeidet som au pair. Hun tilbrakte deretter tre \xc3\xa5r (1995-1998) p\xc3\xa5 skuespillerakademiet ENSATT (\xc3\x89cole Nationale Sup\xc3\xa9rieure des Arts et Techniques du Th\xc3\xa9\xc3\xa2tre) i D\xc3\xa9partement Com\xc3\xa9die f\xc3\xb8rst ved Rue Blanche i Paris, deretter i Lyon.\n_START_SECTION_\nKarriere\n_START_PARAGRAPH_\nHun ble oppdaget av agenten Dominique Besnehard (blant annet agent for Isabelle Adjani, Charlotte Gainsbourg, Sophie Marceau, Beatrice Dalle) og dukket opp i fransk hit-filmer som L'Art (d\xc3\xa9licat) de la s\xc3\xa9duction (2001) og Ir\xc3\xa8ne (2002)._NEWLINE_Hennes internasjonale gjennombrudd kom med skrekk-thrilleren Haute Tension, som ble en verdensomspennende suksess. Hun fanget oppmerksomheten hos Hollywood-produsentene og fikk hurtig sin f\xc3\xb8rste store rolle i en amerikansk spillefilm, Jorden rundt p\xc3\xa5 80 dager (2004), der hun medvirket sammen Jackie Chan og Steve Coogan._NEWLINE_Hun vant to C\xc3\xa9sarpriser for mest lovende skuespillerinne i L'Auberge espagnole (2002), og beste kvinnelige birolle i Les Poup\xc3\xa9es Russes (2005)."